《腊月二日待罪私居作二律以自遣 其一》
明代·苏葵

索酒无诗直酒钱，醉乡迷路奈愁缠。寒深院落堪怀玉，日短江湖爱学仙。

枥下练光怜騄駬，斗间紫气惜龙泉。东风不管苍髯改，开到梅花又一年。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。